25 vjet pas protestës së Tienanmenit
Shtypja e protestës 25 vjet më parë, një kujtesë për mungesën e lirisë së shtypit në Kinë
Gjatë protestave të vitit 1989, kur gazetarët ju bashkuan studentëve nëpër rrugë, një nga parrullat që ata mbanin në duar ishte: “Mos na detyroni të themi gënjeshtra!” Ndërsa protesta ulur e studentëve vazhdoi për disa javë me radhë në sheshin Tiananmen, disa botime që mbështeteshin nga udhëheqësit e reformuar e mbuluan ngjarjen me objektivitet. Gazetari me bazë në Hong Kong, Liu Ruishao, raportonte në atë kohë lidhur me mitingjet nga Pekini për një gazetë të Hong Kong-ut. Ai thotë se vetë udhëheqja kineze kishte krijuar disa kushte më liberale për raportimin më të saktë të lajmeve në Kongresin e Partisë në vitit 1987. Shtypja me dhunë e 4 qershorit tregoi se përfaqësuesit e vijës së ashpër brenda Partisë Komuniste mbizotëruan. Udhëheqësit që kishin folur në favor të refomës së shtypit i kishin veçuar dhe një projektligji që synonte ta bënte median më të hapur nuk i ishte kushtuar vëmendje. Udhëheqësit kinezë pastaj shfrytëzuan median e kontrolluar nga shteti, për të përhapur mesazhin e tyre, duke denoncuar lëvizjen demokratike. Shumë gazetarë, që kishin mbajtur anën e studentëve, u burgosën, ose u pezulluan. Tani, 25 vjet më vonë, Kina është tregu më i madh i botës për gazetat dhe përdoruesit e internetit, dhe të dyja këto forma të medias rregullohen nga autoritetet. Megjithë kontrollin e rreptë të internetit, sidomos të faqeve me përmbajtje politike, Interneti mbetet një forcë madhore për përhapjen e informacionit dhe shkëmbimin e ideve. Përdoruesit e Internetit diskutojnë vazhdimisht aty mbi idetë politike, për t’i ekspozuar zyrtarët e akuzuar për korrupsion, ose për të publikuar videot e shkelësve të ligjit. Ching Cheong, gazetar i njohur nga Hong Kongu, thotë se më parë kishte më tepër shpresë mes intelektualëve dhe tek publiku i zakonshëm në Kinë, se internet do të shë Megjithë kontrollet e vazhddueshme, gazetarët e kundërshtojnë hapur cenzurën shtetërore. Vitin e kaluar, redaktorët e revistës me pikëpamje liberale “Southern Weekly”, organizuan një protestë, pasi cenzuruesit e Partisë Komuniste nuk e morën parasysh thirrjen e tyre për reforma kushtetuese. Ai thotë se njerëzit e zakonshëm nuk po i lejojnë zyrtarët e propagandës të kenë monopolin e lajmeve.